text: Den kongelige Opera kommer til Sønderborg
  04 august 2014 kl. 05.45
  Sønderborg Slotspark får besøg af Den kongelige Operas mobil scene, som præsenterer den kommende sæson.
  
  
  Lørdag den 9. august vil man kunne høre Mozart, Strauss, Händel og Carl Nielsen i Slotsparken i Sønderborg. Programmet er sammensat, så alle kan lytte med, også selvom man ikke har hørt opera før.
  Konceptet hedder ?Opera i det fri?, og besøgte også Sønderborg sidste år. Her trak arrangementet 1.000 mennesker til parken, og derfor opfordrer Sønderborg Kommune, at man lader bilen stå. For der bliver rift om parkeringspladserne.
  Mens komponisterne er kendte, er der måske ikke så mange uden for operakredse, der har hørt om solisterne før. Sangerne er tenor Gert Henning Jensen, bas Sten Byriel og sopranerne Hanne Fischer, Elisabeth Halling og Sine Bundgaard.
  Arrangementet begynder klokken 18, og der er gratis entré. 
  læs mere om "Opera i det fri" på Det kongelige Teaters hjemmside
  